OzLabs/hebrew-wiki-articles huggingface dataset:
אמורזט

אמורזט (, ) היא עיירה ב והמרכז האדמיניסטרטיבי של נפת אוקטיאברסקי. העיירה ממוקמת במרחק 250 קילומטרים מבירת המחוז, בירוביג'ן. העיירה ממוקמת על גדות נהר אמור המהווה גבול טבעי בין רוסיה לרפובליקה העממית של סין.

== סקירה כללית ==
היישוב נוסד בשנת 1928 כיישוב עובדים גדול. לאמורזט היסטוריה של יישוב יהודי - משנת 1929 עד 1939 שכנה ביישוב קהילה יהודית משגשגת וגדולה יחסית לאזור המזרח הרחוק הרוסי הלא מיושב שהיוותה הקהילה השנייה בגודלה במחוז היהודי האוטונומי לאחר הקהילה בעיר הבירה בירוביג'ן.

באמורזט קיימת קהילה יהודית. חברי הקהילה אינם דתיים אך מקיימים יחד טקסי קבלת שבת בהם נוהגים לשיר שירים ביידיש, לאכול מאכלים מן המטבח היהודי המסורתי ולהתדיין על התרבות היהודית. מייסדי הכפר היהודים עזבו אותו אך אחרים נשארו. חברי הקהילה היהודית באמורזט, בייחוד אלה שיש להם קרובי משפחה המתגוררים בישראל משתדלים להתחבר לשורשיהם וללמוד על התרבות והדת.

== הערות שוליים ==

קטגוריה:המחוז היהודי האוטונומי: יישובים
קטגוריה:יישובים שהוקמו ב-1928
דינוגלריקס

דינוגלריקס (שם מדעי: Deinogalerix; מילולית: "גלריקס הטרור/נוראי") הוא סוג נכחד של קיפוד אשר חי בתקופת המיוקן באי הקדום גרגנו , שכיום מצוי בשטחי פוג'ה שבאיטליה. המאובנים הראשונים של קיפוד מוזר זה התגלו ב-1972 ונמצאו מינים נוספים באזור.

יצור זה עבר ענקיות איים, והוא גדול בהרבה מכל קיפוד מודרני. הוא הגיע לאורך 60 סנטימטרים והיה בעל גולגולת אימתנית באורך 20 ס"מ שהכילה ניבים מחודדים שהותאמו לשיסוע טרף. הקרובים החיים של קיפוד טורף זה הם בני תת-המשפחה קיפודים שעירים, הדומים לקיפודים הקוצניים. בדומה הוא היה חסר קוצי מגננה על עורו והיה בעל חוטם ארוך, אוזניים ארוכות, זנב מוארך ורגליים רזות ושריריות.

הוא חי באי גרגנו הקדום, שבו חיו גם ברווז ענק מהסוג גרגנורניס, פרסתן מהסוג הופליטומריקס, ובעיקר עופות דורסים גדולים כמו הגרגנואטוס , תנשמת רובוסטה ותנשמת גיגנטה , שהגיעו לגובה 85 סנטימטרים והיו כנראה הטורפות העיקריות של קיפוד זה.

למרות לסתותיו המרתיעות הוא כנראה היה אוכל חרקים שניזון על קרקע היערות מחיפושיות, צרצרים, עכבישאים וחלזונות אך אולי גיוון ביונקים קטנים, זוחלים ואפרוחי עופות.

קיפוד מוזר זה שרד רק באי הקדום של סוף המיוקן אשר כנראה נע צפונה עד שהתחבר לדרום איטליה. דבר זה הביא לאיים טורפים מסוכנים יותר או מתחרים על אותם משאבים ואולי הם הכחידו את הקיפוד.

==גלריית תמונות==
<gallery widths="220" heights="220">
קובץ:Deinogalerix Gargano fauna.jpg|השוואה של דינוגלריקס לקיפוד אירופאי
קובץ:Deinogalerix.jpg|איור
קובץ:Deinogalerix koenigswaldi head.jpg|שלד של דינוגלריקס
</gallery>

==קישורים חיצוניים==

קטגוריה:קיפודיים
קטגוריה:יונקים שחיו במיוקן באירופה
קטגוריה:אוכלי חרקים פרהיסטוריים
קטגוריה:מאובני טקסונים שתוארו ב-1972
קיפודים שעירים

קיפודים שעירים (שם מדעי: Galericinae) היא תת-משפחה של יונקים קונים ממשפחת הקיפודיים. בני המשפחה חיים בדרום-מזרח אסיה לרבות בווייטנאם, סין, סומטרה וחצי האי המלאי באזור טרופיים. הם דומים לקרוביהם מתת-המשפחה קיפודים אמיתיים אך במקום מעטה שיער קוצני הם בעלי שיער רך.

מיני הקבוצה מזכירים במראם חולדות או מכרסמים דומים והם נחשבים לקרובים יחסית לחדפיים, מאותה סדרה. הראש שלהם גדול עם חוטם ארוך בעל חוש ריח חד מאוד, כפות רגליים גדולות וחזקות המתאימות לטיפוס על עצים וזנב ארוך חסר שיער. יונקים קדומים אלה הם אוכלי כל רעבים הטורפים חרקים שונים, עכבישים, שבלולים, זוחלים ודו-חיים קטנים וגם גורי עכברים ועופות צעירים. הם אוכלים גם פטריות ופירות שונים. בדרך כלל הם ניזונים על קרקע היער והם פעילי לילה או דמדומים.

קיפודים אלה הם טריטוריאליים ויתקפו כל מסיג גבול. הם מסמנים את הגבולות בידי הפרשות ריחניות המזכירות ריח בצל.

==סוגים==
* דינוגלריקס (Deinogalerix) – נכחד.
* גלריקס (Galerix) – נכחד.
* סוג ומין יחיד קיפוד החולדה (Echinosorex gymnura).
* קיפוד שעיר (Hylomys), בו 4 מינים.
* סוג ומין יחיד קיפוד האימן (Neohylomys hainanensis).
* סוג ומין יחיד קיפוד חדפי (Neotetracus sinensis).
* סוג קיפוד פיליפיני (Podogymnura), בו 2 מינים.

==קישורים חיצוניים==

* 

קטגוריה:בעלי חיים שתוארו ב-1848
קטגוריה:טקסונים שתוארו בידי אוגיסט פומל
קטגוריה:קיפודיים
קיפודים אמיתיים

קיפודים אמיתיים (שם מדעי: Erinaceinae) היא תת-משפחה של יונקים קטנים ממשפחת הקיפודיים. בני תת-משפחה זו חיים ברחבי אירופה, אסיה (לרבות ישראל) ואפריקה והם גם הופצו בידי האדם לאמריקה, אוסטרליה וניו זילנד. מצויים בה 17 מינים בתוך 5 סוגים.
== מאפיינים ==
לקיפודים אלה מעטה מגן של שיער קשה עשוי קרטין המקיף אותם ועוזר להם להתגונן מטורפים באמצעות התגלגלות לכדור. דבר זה הם עושים גם במורדות כדי לרכך את הנפילה. בשל כך זנבם קטן מאוד וכמעט לא נראה מלמעלה והם בעלי רגליים קצרות מאוד. החוש העיקרי המשמש את הקיפודים הוא חוש הריח אך הם גם בעלי אוזניים גדולות במינים רבים, בעיקר של שוכני מדבר. הקיפודים הם פעילי לילה ובחורף בכמה אזורים הם נכנסים לתרדמת חורף עד האביב.

הקיפודים הם אוכלי כל טיפוסיים הניזונים בעיקר מחרקים ועוד חסרי חוליות, זוחלים לרבות נחשים, צפרדעים, ביצים, עופות ויונקים קטנים מהם. בנוסף הם אוכלים פטריות, פירות, פירות יער וכמה מיני עשבים. למרות הגנתם המרשימה מספר טורפים למדו לטרוף אותם, למשל האוח אשר חוטף בטפריו פרטים צעירים בהפתעה ומקלקל את יכולתם להתכדר.

==סוגים==
* קיפוד אפריקאי (Atelerix), בו 4 מינים.
* קיפוד (Erinaceus), בו 4 מינים.
* קיפוד חולות (Hemiechinus), בו 2 מינים.
* קיפוד ערבתי (Mesechinus), בו 3 מינים.
* קיפוד אוזנן (Paraechinus), בו 4 מינים.

==קישורים חיצוניים==

* 

קטגוריה:בעלי חיים שתוארו ב-1814
קטגוריה:טקסונים שתוארו בידי גוטהלד פישר פון ולדהיים
קטגוריה:קיפודיים
רישאר וגנר

רישאר וגנר (באנגלית: Richard R. Wagner; נולד ב-2 באפריל 1957) הוא משפטן קנדי, המכהן כנשיא בית המשפט העליון של קנדה. בחודשים ינואר - יוני 2021 שימש כממלא מקום המושל הכללי של קנדה.

==ביוגרפיה==
רישאר וגנר נולד במונטריאול. וגנר הוא בנו של השופט והפוליטיקאי הקוויבקי קלוד וגנר (Claude Wagner) (1925-1979). סבו של רישאר, בנימין וגנר, היה יהודי שהיגר לקנדה מבוואריה שבגרמניה.

וגנר למד באוניברסיטת אוטווה וסיים שם ב-1978 לימודי תואר ראשון במדעי החברה עם התמחות במדע המדינה. שנה לאחר מכן הוענק לו שם גם תואר ראשון במשפטים. ב-1980 הוסמך לעורך דין בקוויבק והחל לעבוד במשרד עורכי דין במונטריאול. הוא עסק בתיקי נדל"ן, ליטיגציה מסחרית וביטוח אחריות מקצועית. שימש כמרצה לסדר דין אזרחי וטיעונים בעל פה. היה גם נשיא לשכת עורכי הדין של מונטריאול וכיהן במועצת עורכי הדין של קוויבק.

===קריירה שיפוטית===
בשנת 2004 מונה לכהן כשופט בבית המשפט הגבוה (Superior Court) למחוז מונטריאול. ב-2011 קודם לכהונה בבית המשפט לערעורים של קוויבק.

בדצמבר 2012 מינה המושל הכללי של קנדה דייוויד ג'ונסטון את וגנר בהמלצת ראש הממשלה סטיבן הרפר לשופט בבית המשפט העליון של קנדה.

בשנת 2017 מינתה המושלת הכללית ז'ולי פאייט את וגנר בהמלצת ראש הממשלה ג'סטין טרודו לנשיא ה-18 של בית המשפט העליון, במקומה של הנשיאה הפורשת בוורלי מקלכלין (Beverley McLachlin). הוא נכנס לתפקידו ב-18 בדצמבר 2017.

ב-21 בינואר 2021, מונה לממלא מקום המושל הכללי של קנדה, לאחר התפטרותה של ז'ולי פאייט שהואשמה בסביבת עבודה עוינת. ב-26 ביולי אותה שנה מונתה מושל כללית חדשה, מרי סיימון.

==חיים אישיים==

וגנר הוא קתולי. הוא אב לשני ילדים, אף הם עורכי דין.

==קישורים חיצוניים==
* [https://www.scc-csc.ca/judges-juges/bio-eng.aspx?id=richard-wagner ביוגרפיה של רישאר וגנר], באתר בית המשפט העליון של קנדה
* [https://www.thestar.com/news/canada/2017/12/12/justin-trudeau-names-richard-wagner-new-chief-justice-of-canada.html ידיעה על מינוי וגנר לנשיא בית המשפט העליון], באתר The Star

==הערות שוליים==

קטגוריה:עורכי דין קנדים
קטגוריה:שופטים קנדים
קטגוריה:נשיאי בתי משפט עליונים
קטגוריה:מונטריאול: אישים
קטגוריה:קנדים שנולדו ב-1957
המועצה למודיעין כלכלי (הודו)

המועצה למודיעין כלכלי (באנגלית: Economic Intelligence Council) היא סוכנות אכיפת חוק והמודיעין ממשלתית של הודו האחראית לאיסוף מודיעין בתחום הכלכלה. המוצעה הוקמה בשנת 1990.

המועצה אחראית לתאום, בחירת אסטרטגיה והחלפת מידע בין הגורמים השונים בממשל בתחום הכלכלי. יושב ראש של המועצה הוא שר האוצר ההודי. בין חברי המועצה יושב ראש הבנק המרכזי, יושב ראש מועצה לניירות ערך, מנהל לשכת החקירות המרכזית של הודו, מנהל הלשכה לשליטה בסמים ומנהל מודיעין בתחום המיסים.

לתפקוד המועצה הוקמו 30 מועצות אזוריות. בראש מועצה אזורית עומד בדרך כלל פקיד בכיר מקומי בתחום המיסים או המכס.

== קישורים חיצוניים ==
[https://www.iaspreparationonline.com/economic-intelligence-council/ מידע על המועצה] 

קטגוריה:קהילת המודיעין ההודית
מרדף ממוחשב

מרדף ממוחשב (באנגלית: Hackers) הוא סרט פשע אמריקאי משנת 1995 בבימויו של איאן סוטלי.

== תקציר העלילה ==
ב-1988 דייד מרפי (מגולם על ידי ג'וני לי מילר) גרם לבדו להתרסקות של 1,507 מערכות מחשב בוול סטריט והוא הפך לסוג של אגדה בסצנת ההאקרים כאשר במשפטו נקבע שמשפחתו תצטרך לשלם קנס על סך 45,000 דולרים ושיהיה אסור לו להשתמש במחשבים עד יום הולדתו ה-18.

בהווה, שבע שנים לאחר המשפט, דייד עבר לעיר ניו יורק ופגש בקבוצת האקרים צעירים. מרפי וחבריו החדשים חושפים מזימה הכרוכה בשחרור וירוס מחשב מסוכן. כעת הם חייבים להשתמש במיומנויות המחשב שלהם כדי למצוא את הראיות לכך תוך כדי שהם נרדפים על ידי השירות החשאי וגאון המחשבים המרושע שיצר את הווירוס.

== צוות השחקנים הראשי ==
* ג'וני לי מילר בתפקיד דייד מרפי המכונה גם "זירו קול"
* אנג'לינה ג'ולי בתפקיד קייט ליבי המכונה גם "אסיד ברן"
* מת'יו לילארד בתפקיד עמנואל גולדשטיין המכונה גם "סיראל קילר"
* ג'סי ברדפורד בתור ג'ואי פרדלה
* פישר סטיבנס בתפקיד יוג'ין בלפורד המכונה גם "המגפה"
* לוריין בראקו בתפקיד מרגו וואלאס
* רנולי סנטיאגו בתור רמון סאנצ'ס המכונה גם "פנטום פריק"

==קישורים חיצוניים==

==הערות שוליים==

קטגוריה:סרטי 1995
קטגוריה:סרטים אמריקאיים
פוברומיס

פוברומיס (שם מדעי: Phoberomys) הוא סוג של מכרסם דמוי-קביה נכחד מהמשפחה דינומיסיים שהיה אחד מהגדולים במכרסמים אי-פעם. הוא חי באמריקה הדרומית בתקופת המיוקן, לפני 9-7.246 מיליון שנה, ואולי התפתח לקרובו העצום, הג'וספורטיגסי, שהיה גדול המכרסמים. נמצאו 7 מינים בסוג.

מאובני מכרסם זה התגלו בארגנטינה, בברזיל ובוונצואלה והוגדרו ב-1926. ככל הנראה, תחומי מחייתו היו קרובים לאגן האמזונאס ויובליו. מכרסם זה היה דומה לקפיבארה אך היה גדול בהרבה, באורך 3 מטרים עם זנב באורך 1.5 מטר ומשקל של מעל 700 ק"ג, קרוב לפר מגודל. כמו מכרסמים אחרים הוא היה בעל לסתות עם שיניים חותכות גדולות שהותאמו ללעיסת צמחייה. ייתכן שהוא חי בחבורות גדולות.

==קישורים חיצוניים==

קטגוריה:דינומיסיים
קטגוריה:מגה-פאונה של הנאוגן באמריקה הדרומית
קטגוריה:יונקים שחיו במיוקן באמריקה הדרומית
קטגוריה:מכרסמים שחיו בנאוגן
קטגוריה:מאובני טקסונים שתוארו ב-1926
אאולופוס

אאולופוס (שם מדעי: Euhelopus) הוא סוג של דינוזאור זאורופוד מקבוצת המקרונריה, אשר חי בתור הקרטיקון (בעבר סברו שחי בסוף היורה עקב תיארוך סלעים שגוי) לפני 129-113 מיליון שנה מהיום. מאובניו של הדינוזאור התגלו ב-1913 במחוז שאנדונג שבסין והוגדרו בידי החוקר קארל וימאן ב-1929. המשמעות של שמו המדעי הוא: "כפות מארש אמיתיות", זאת עקב בלבול בין השם הישן שלו, Helopus עם השם המדעי של השחפית הכספית, אשר גם נקראה באותו שם בעבר. הוא נקרא כך כיוון שמבנה הרגליים שלו הזכיר לחוקר נעלי ביצות מוזרים. דינוזאור זה היה הראשון שנחקר מהדינוזאורים של סין וגם בין הבודדים מקבוצתו שהתגלה עם גולגולת מושלמת כמעט.

== מאפיינים ==
האאולופוס היה קרובם של הטיטאנוזאורים הענקיים אך הוא עצמו היה קטן בהרבה והגיע לאורך 15 מ' ולמשקל 15-20 טון והיה דומה במראהו לדאשיאטיטאן. עם זאת מחקרים מעודכנים יותר הורידו את הגודל לאורך 11 מטר ולמשקל של 35 טון בלבד. בניגוד לרוב הזאורופודים הוא היה בעל רגליים קדמיות ארוכות יותר מהרגליים האחוריות. הוא היה בעל זיזים בולטים על צווארו ובעל גולגולת עם שיניים דמויות רכסים הפונות באופן בולט החוצה, ובעלות ציפוי דק עליהם וחלק מהשיניים הפנימיות היו חסרות. מראה הגולגולת הזכיר את גולגולת הקמרזאורוס. הוא היה בעל צוואר וזנב קצרים יחסית ורגליים ארוכות עם בהונות עבות.

דינוזאור זה היה שלב מעבר בין הקמרזאוריים לבין הטיטאנוזאורים הגדולים והיה קרוב מאוד לג'ננסיה. חלק מעצמותיו שויכו בעבר לסוג פוקיונגוזאורוס.

== קישורים חיצוניים ==

קטגוריה:איהלופיים
קטגוריה:דינוזאורים שחיו בקרטיקון תחתון באסיה
קטגוריה:מאובני טקסונים שתוארו ב-1929
אלפא רומיאו SZ

אלפא רומיאו SZ (באיטלקית: Alfa Romeo SZ) היא מכונית ספורט, בתצורת קופה, מתוצרת יצרנית הרכב האיטלקית אלפא רומיאו בשיתוף פעולה עם "Zagato" אשר יוצרה בין השנים 1989–1991.

=="אלפא רומיאו RZ"==
* יוצרו 1,036 יחידות.
* 4 מושבים (2+2).
* 2 דלתות.
* מנוע הנעה אחורית.
* יחס כוח / משקל = 6 ק"ג ל-1.0 כ"ס.
* תאוצה בין 0–100 קמ"ש היא 7.0 שניות.
* זינוק בין 0–1,000 מטר – 27.4 שניות.
* צבע: אדום בלבד עם גג אפור.
* צמיגי פירלי מסוג "P Zero tyres".
* כ-100 יחידות מדגם "אלפא רומיאו SZ" יוצאו ליפן.

== תמונות ==
<gallery mode="packed" heights="120">
קובץ:Alfa Romeo SZ 3.jpg | "אלפא רומיאו SZ"
קובץ:Alfa Romeo (36510362301).jpg | "אלפא רומיאו SZ"
קובץ:Alfa Romeo SZ (14543776462).jpg | "אלפא רומיאו SZ"
קובץ:Alfa-Romeo SZ (1991) (34083312172).jpg | "אלפא רומיאו SZ", שנת 1991
קובץ:Alfa Romeo SZ Zagato (4639768715).jpg | "אלפא רומיאו SZ"
קובץ:AutoItalia Brooklands May 2012 THP 6936 (7147873315).jpg | "אלפא רומיאו SZ"
</gallery>

==ראו גם==
* אלפא רומיאו
* אלפא רומיאו RZ

==קישורים חיצוניים==

* 

==הערות שוליים==

קטגוריה:מכוניות ספורט
קטגוריה:מכוניות קופה
SZ
קטגוריה:דגמי מכוניות שהושקו ב-1989
קטגוריה:כלי רכב איטלקיים
מואה מזרחית

מואה מזרחית (שם מדעי: Emeus crassus) היא מין נכחד של עוף ענקי מסדרת הדינורניטיים המכונים "עופות המואה", אשר חי באי הדרומי של ניו זילנד. המין סווג ב-1846 וקיבל את שמו מהחוקר המפורסם האנגלי ריצ'רד אוון. תחילה הוא סווג כמין של דינורמיס אך בהמשך הופרד לסוג אחר - Emeus, שם שניתן בידי החוקר לודוויג רייכנבאך.

מואה זה סווג תחילה כסוג בעל 3 מינים דומים מאוד, אך מבדיקה של העצמות התברר שמדובר בדו-צורתיות זוויגית של מין אחד בסוג. בניגוד לרוב העופות דמויי-היען הזכרים היו קטנים ב-15-25% מהנקבות, מה שבילבל בין המינים. עוף זה הגיע לגובה 1.5-1.8 מטר והגיע למשקל 51-70 ק"ג, קטן מאוד ביחס למשפחתו. כמו קרוביו הוא היה בעל עצמות ירכיים ורגליים גדולות ומוצקות אך כנפיים מנוונות, כמעט חסרות ודי ברור שלא יכל לעוף כלל. הוא היה בעל מקור קצר עם חיך הקרוב לגרון ובעל צוואר ארוך.

הוא רעה בשפלות המיוערות ובערבות העשב של האי הדרומי של ניו זילנד וניזון מעשבים ומעלים. הוא נכחד עם בוא ראשוני המאורים בשנת 1500 בערך.

==קישורים חיצוניים==

קטגוריה:מגה-פאונה נכחדת של אוקיאניה
קטגוריה:דינורניטיים
קטגוריה:מאובני טקסונים שתוארו ב-1852
מואה יערית

השוואה של המואה היערי (בצהוב) ומינים דומים לאדם
מואה יערית (שם מדעי: Anomalopteryx didiformis) הוא מין נכחד של עוף גדול מסדרת הדינורניטיים, אשר חיו בניו זילנד עד בוא המאורים, אשר הרגו בהם בשיטתיות עד להכחדתם. מואה זה היה מהקטנים שבקרוביו והגיע לגובה 1.3 מטרים ולמשקל 30 ק"ג בממוצע. הוא חי באי הצפוני ובחלק קטן מהאי הדרומי באזורי של יערות אשור ועצים רחבים נוספים.

המואה היה עוף עם רגליים מוצקות, צוואר ארוך, מקור קצר וכנפיים גמדיות חסרות שרירי תעופה. הוא חי בדומה לאווז מודרני ביערות וניזון מעשבים, זרעים ומפירות ביערות הדרומיים. גודלו הקטן עזר לו לנוע ביעילות ביערות. 

מרבית שלדי המואה היו חלקיים מאוד אך ב-1980 התגלה סמוך לטה אנאו שלד כמעט שלם, אך מעט שרוף. הממצאים של מואה זה מצויים כיום במוזיאון באינברקרגיל.

==קישורים חיצוניים==

קטגוריה:דינורניטיים
קטגוריה:מאובני טקסונים שתוארו ב-1844
וורומבי

וורומבי (שם מדעי: Vorombe) הוא סוג של עוף ענק חסר יכולת תעופה שהיה הגדול שבעופות אי-פעם והשתייך למשפחת האפיאורניים הגדולה שחיה במדגסקר במהלך הרביעון לצידו של קרובו המוכר יותר, האפיאורניס. בסוג ישנו מין אחד אשר התגלה בעיירה "איטמפולו" שבמדגסקר כבר ב-1984 אך נחשב במשך שנים למין של אפיאורניס, אך ב-2018 החוקרים ג'יימס הנפורד וסמואל טורביי הפרידו אותו עקב הבדלים במבנה העצמות. 

משמעות שמו של העוף ממלגשית הוא: "עוף גדול". השם ספציפי שלו ניתן על שם גודלו הדומה לטיטאן מהמיתולוגיה היוונית.

משרידי עצם הירך ועצמות החזה הגדולים שלו משערים שהוא הגיע לגובה 3 מטרים ולמשקל של 536-782 ק"ג, גדול יותר מכל עוף אחר, לרבות עופות ענק מהרביעון כמו הדינורמיס והדרומורניס, אם כי האחרון קרוב אליו מאוד. לעוף הענקי לא היו כמעט טורפים והוא חי בערבות ויערות פתוחים כמו היערות הקוצניים של מדגסקר או ברמות של מרכז האי. לצידו חיו היפופוטמים, צבי ענק ולמורים ענקיים, כל אלה נכחדו עם הגעת האדם לאי במשך ההולוקן.

==קישורים חיצוניים==

שחזור של וורומבי (משמאל) לצד קרוביו ה[[אפיאורניס והמולרורניס (Mullerornis).]]

קטגוריה:אפיאורניים
קטגוריה:מאובני טקסונים שתוארו ב-2018
פיינל פנטסי (סרט, 2001)

פיינל פנטסי (באנגלית: Final Fantasy: The Spirits Within) הוא סרט אנימציה מדע בדיוני משנת 2001, בבימויו של הירונו סקאגוצ'י. זה היה הסרט הפוטו ריאליסטי הראשון שנוצר באמצעות אנימציית והיה הסרט היקר ביותר שמבוסס על משחק וידאו עד שחרורו של הסרט הנסיך הפרסי בשנת 2010.

הסרט חרג בהרבה מהתקציב המקורי שלו לקראת סוף ההפקה, ועלותו הסופית הייתה 137 מיליון דולר, בעוד שבקופות הוא הרוויח רק 85 מיליון דולר.

== תקציר העלילה ==
עלילת הסרט מתמקדת במדענים אקי רוס ודוקטור סיד ובמאמציהם להציל את כדור הארץ מגזע חוצנים מסתורי וקטלני.

==קישורים חיצוניים==

קטגוריה:סרטי מדע בדיוני אמריקאיים
קטגוריה:סרטי פנטזיה אמריקאיים
קטגוריה:סרטי פעולה אמריקאיים
קטגוריה:סרטים פוסט-אפוקליפטיים
קטגוריה:סרטי אנימציה ממוחשבת
קטגוריה:סרטי קולומביה
קטגוריה:סרטי אנימציה של סרטי קולומביה
קטגוריה:סרטים אמריקאיים משנת 2001
קטגוריה:סרטי 2001
קטגוריה:סרטי מדע בדיוני מ-2001
XXX

XXX (מסוגנן כ-xXx) הוא סרט פעולה אמריקאי מ-2002 בבימויו של רוב כהן. זהו הסרט הראשון בסדרת סרטי XXX.

בסרט מככב וין דיזל כזאנדר קייג', חובב ספורט אקסטרים, ופעלולן אשר הופך בעל כורחו למרגל במשימה עבור הסוכנות לביטחון לאומי האמריקנית אשר מכריח את קייג' לחדור לארגון הפשע המחתרתי הרוסי "אנרכיה 99" על מנת להימנע מלהיכנס לכלא. "אנרכיה 99" הוקמה בתחילת שנות התשעים ומורכבת מחיילים רוסים לשעבר ממורמרים הפועלים כעת כאנשי עסקים. אנרכיה 99 פועלת בכל רחבי העולם כאשר בסיס הפעילות שלה הוא בפראג שבצ'כיה והיא מתכננת לשחרר צוללת עם נשק ביולוגי המכונה "אחאב".

==קישורים חיצוניים==
* 

קטגוריה:סרטי 2002
קטגוריה:סרטי פעולה אמריקאיים
קטגוריה:סרטי מתח אמריקאיים
קטגוריה:סרטי ריגול
קטגוריה:קהילת המודיעין האמריקאית בתרבות ובאמנות
קטגוריה:סרטי פולחן
אניפט

אניפט היא רשת חנויות ישראלית של מזון וציוד לחיות המחמד שהוקמה בשנת 2008.

== על הרשת ==
הרשת מונה, נכון לשנת 2020, 40 חנויות הממוקמות במרכזי קניות ברחבי הארץ, כמו כן ניתן לקנות מוצרים דרך אתר החברה. לרשת 250 עובדים.

כל סניפי הרשת נמצאים בבעלותה ולא פועלים תחת זכיינות.

ביום 1.12.2022 רכשה חברת ביופט מקבוצת מעברות את השליטה בחברת אניפט (55%) על פי שווי של 100 מילון ש"ח.

ביום 29.3.2023 התקבל אישור רשמי מהממונה על ההגבלים העסקיים על אישור המיזוג בין חברת אניפט וחברת ביופט.

== קישורים חיצוניים ==
* 
* [https://www.calcalist.co.il/shopping/article/bk11bxwyfs חברת מעברות רכשה את השליטה בחברת אניפט ב 100 מילון ש"ח] 
* [https://www.duns100.co.il/אניפט חברת אניפט בדירוג Dun's 100 ישראל]

קטגוריה:רשתות שיווק בישראל
קטגוריה:ישראל: חברות שהוקמו ב-2008
צ'אפי (סרט)

צ'אפי (באנגלית: Chappie) הוא סרט פעולה-דיסטופי-מדע בדיוני אמריקאי בבימויו של ניל בלומקאמפ. בסרט מככבים שרלטו קופליי, דב פאטל, סיגורני ויבר, יו ג'קמן, חוזה פאבלו קנטיו וכמו גם נינג'ה ויולנדי ויסר, חברי ההרכב ההיפ הופ הדרום אפריקאי Die Antwoord.

הקרנת הבכורה של הסרט הייתה בניו יורק ב-4 במרץ 2015, והוא יצא לאקרנים בארצות הברית ב-6 במרץ 2015. הסרט גרף 102 מיליון דולר ברחבי העולם.

== תקציר העלילה ==
בעקבות הסלמה בשיעור הפשע ביוהנסבורג המשטרה בעיר פונה אל חברת "טטראבאל", המתמחה ברובוטיקה, בראשות מישל בראדלי (סיגורני ויבר), על מנת שתספק לכוחות המשטרה רובוטים שיסייעו להתמודד עם הפשיעה בעיר. הרובוטים של החברה פותחו על ידי דיון וילסון (דב פאטל), מהנדס צעיר ומבריק שמפתח במקביל גם אינטליגנציה מלאכותית.

וילסון נחטף בהמשך על ידי פושעים שדורשים ממנו שיתכנת מחדש את אחד הרובוטים, על מנת שיסייע להם לבצע פשעים. וילסון משלב ברובוט, המכונה "צ'אפי", תוכנת אינטליגנציה מלאכותית חדשנית.

==קישורים חיצוניים==
* 

קטגוריה:סרטי 2015
קטגוריה:סרטי מדע בדיוני אמריקאיים
קטגוריה:סרטי מתח אמריקאיים
קטגוריה:סרטי פעולה אמריקאיים
קטגוריה:סרטי דרמה קומית
קטגוריה:סרטי דרמה אמריקאיים
קטגוריה:סרטי מדע בדיוני מ-2015
המרגל סנודן

המרגל סנודן (באנגלית: Snowden) הוא סרט מתח ביוגרפי על אדוארד סנודן משנת 2016. הסרט בוים על ידי אוליבר סטון ונכתב על ידי סטון וקיירן פיצג'רלד. בסרט מככבים ג'וזף גורדון-לוויט, שיילין וודלי, מליסה ליאו, זאכרי קווינטו, טום ווילקינסון, סקוט איסטווד, לוגן מרשל-גרין, טימותי אוליפנט, בן שנצר, לאקית' לי סטנפילד, ריס איוואנס וניקולס קייג'.

הסרט יצא לאקרנים בארצות הברית ב-16 בספטמבר 2016.

== תקציר העלילה ==
הסרט עוקב אחר אדוארד סנודן, עובד לשעבר בסוכנות לביטחון לאומי (NSA) של ארצות הברית, שהדליף מידע מסווג מהסוכנות לביטחון לאומי לעיתון הגרדיאן ביוני 2013. בין השאר, המידע המסווג חשף מידע סודי על תוכניות המעקב של הסוכנות על מיליוני אזרחים חפים מפשע שלא היו מוכרות אפילו לקונגרס באותה העת.

==קישורים חיצוניים==

* 

קטגוריה:קהילת המודיעין האמריקאית בתרבות ובאמנות
קטגוריה:סרטי 2016
קטגוריה:סרטים אמריקאיים
קטגוריה:סרטי דרמה אמריקאיים
קטגוריה:סרטי מתח אמריקאיים
קטגוריה:סרטים ביוגרפיים אמריקאיים
קטגוריה:סרטי אוליבר סטון
טריינספוטינג 2

טריינספוטינג 2 (באנגלית: T2 Trainspotting) הוא סרט קולנוע בריטי מ-2017, המתרחש באדינבורו שסקוטלנד. הסרט בוים על ידי דני בויל, על פי תסריט שנכתב על ידי ג'ון הודג'. הסרט יצא לאקרנים בבריטניה ב-27 בינואר 2017, וברחבי העולם בפברואר ובמרץ 2017.

זהו סרט המשך לטריינספוטינג משנת 1996, ובו מככב הרכב האנסמבל המקורי, כולל השחקנים הראשיים יואן מקגרגור, יואן ברמנר, ג'וני לי מילר ורוברט קרלייל, יחד עם שירלי הנדרסון, ג'יימס קוזמו וקלי מקדונלד.

עשרים שנה לאחר שגנב את השלל שכלל 16,000 ליש"ט מחבריו, מארק רנטון עוזב את אמסטרדם וחוזר לאדינבורו. הוא מוצא את חברו דניאל "ספאד" מרפי, אשר עדיין מכור להרואין ובעל דחפים אובדניים. הוא פוגש שוב גם את סיימון "סיק בוי" ויליאמסון, שמנהל את הפאב הנטוש של דודתו. פרנסיס בגבי, מצידו, מרצה עונש מאסר של 25 שנים. לאחר שבקשת השחרור של בגבי נדחתה, הוא מתכנן לברוח מהכלא על מנת לנקום ברנטון.

==קישורים חיצוניים==

* 

קטגוריה:סרטי 2017
קטגוריה:סרטים בריטיים
קטגוריה:סרטי קומדיה שחורה
קטגוריה:סרטי דרמה קומית
קטגוריה:סרטי פשע בריטיים
אחוזת דאונטון (סרט)

אחוזת דאונטון (באנגלית: Downton Abbey) הוא סרט דרמה היסטורית בריטי שנוצר על בסיס תסריט מאת ג'וליאן פלוז ובוים על ידי מייקל אנגלר . זהו עיבוד קולנועי לעלילת סדרת הטלוויזיה "אחוזת דאונטון" אשר שודרה בשנים 2010-2015 בערוץ ITV.

הסרט יצא לאקרנים ב-13 בספטמבר 2019 בבריטניה ושבוע לאחר מכן בארצות הברית ב-20 בספטמבר.

== הפקה ==
עלילת הסרט ממשיכה את עלילת סדרת הטלוויזיה שהסתיימה בדצמבר 2015 לאחר שידור 52 פרקים. באפריל 2016, פורסם לראשונה שנשקלת האפשרות של הפקת סרט קולנוע לאחוזת דאונטון. התסריט לסרט הופץ לצוות השחקנים המקורי בתחילת 2017.

ב-13 ביולי 2018 המפיקים אישרו לראשונה שהם עובדים על הפקת סרט קולנוע באורך מלא.

הצילומים לסרט החלו בלונדון בסוף אוגוסט. הצילומים הסתיימו בנובמבר 2018.

== צוות השחקנים ==
צוות השחקנים המקורי, בהם יו בונוויל, אליזבת מקגאוורן, מישל דוקרי, לורה קרמייקל ומגי סמית' יגלמו בסרט את דמויותיהם מהסדרה.

בהודעה שפורסמה באוגוסט צוין כי השחקנים החדשים אימלדה סטונטון, ג'רלדין ג'יימס, טאפנס מידלטון, סיימון ג'ונס, דייוויד הייג, קייט פיליפס וסטיבן קמפבל מור ייקחו חלק בצוות השחקנים הראשי של הסרט. בספטמבר אושר שג'ים קרטר, ברנדן קויל, קווין דויל, הארי האדן-פאטון, רוב ג'יימס-קולייר, אלן ליץ', פיליס לוגן, סופי מקשרה, לסלי ניקול ופנלופה ווילטון יגלמו גם הם את דמויותיהם מהסדרה.

==קישורים חיצוניים==

* 

* 

קטגוריה:סרטי 2019
קטגוריה:סרטי דרמה בריטיים
קטגוריה:סרטי דרמה היסטורית
קטגוריה:סרטים בריטיים משנת 2019
חלון אוברטון

חלון אוברטון (ידוע גם כחלון השיח) הוא טווח הרעיונות המקובל בשיח הציבורי. המונח נקרא על שמו של איש מדע המדינה ג'וזף אוברטון , שטען כי יכולת הקיום הפוליטית של רעיון תלויה לא בהעדפות האישיות של הפוליטיקאים, אלא בעיקר בשאלה האם הוא נמצא בתוך טווח הדעות המקובלות על הציבור. לדברי אוברטון, החלון מכיל את מגוון הרעיונות שפוליטיקאי יכול להמליץ עליהן מבלי להיתפש כקיצוני מדי בדעת הקהל הנוכחית.

== סיכום הרעיון ==
איור של חלון אוברטון, יחד עם דרגות הקבלה של טרביניו
אוברטון תיאר מנעד של רמות חופש בהקשר של התערבות ממשלתית, שנמצא על ציר אנכי. ככל שדעה מתרחקת ממרכז החלון, כך היא נעשית פחות מקובלת.

הפרשן הפוליטי ג'ושוע טרביניו אמר כי דרגות הקבלה של רעיונות הן, פחות או יותר:
* לא יעלה על הדעת
* קיצוני
* קביל
* הגיוני
* פופולרי

חלון אוברטון הוא גישה לזיהוי אילו רעיונות מגדירים את התחום המקובל בו נמצאת מדיניות ממשלתית אפשרית בדמוקרטיה. תומכי מדיניות שנמצאת מחוץ לחלון מבקשים לשכנע את הציבור להזיז או להרחיב את החלון. תומכי המדיניות הנוכחית, או דומות לה, מבקשים לשכנע אנשים כי מדיניויות מחוץ לחלון צריכות להיות בלתי מקובלות.

לאחר מותו של אוברטון בחנו אחרים את הרעיון של הזזת החלון על ידי קידום מכוון של רעיונות מחוצה לו, או הפיכת רעיונות למקובלים יותר על ידי הצגה של רעיונות קיצוניים מהם.

== תקדימים היסטוריים ==
המודל של אוברטון מזכיר מספר רעיונות שקדמו לו, בהם ספֵירות האלין של ההיסטוריון והעיתונאי דניאל האלין. האלין השתמש במודל שלו כדי להסביר את החדשות האמריקאיות על מלחמת וייטנאם. המודל של האלין מחלק את הדיון הפוליטי לשלוש ספירות קונצנטריות: ספירת הקונצנזוס, שהיא תחום הדעות שעיתונאים מניחים שכל הקוראים מסכימים עליו, ספירת המחלוקת, שבה הציפייה מעיתונאים היא להישאר נייטרלים, וספירת הסטייה, שהדיון בה נחשב ללא לגיטימי וממנו עיתונאים יכולים להתעלם.

בנאומו משנת 1857, המכונה "אמנציפציית הודו המערבית", תיאר פרדריק דאגלס, חבר התנועה לביטול העבדות, כיצד דעת הקהל מגבילה את פעולתם של בעלי הכוח, באופן שמזכיר את חלון אוברטון:

== ראו גם ==

*דיפוזיית החידושים
*מסגור

==קישורים חיצוניים==

== הערות שוליים ==

קטגוריה:מדע המדינה
קטגוריה:סוציולוגיה
קטגוריה:יחסי ציבור
קטגוריה:מונחים ומושגים בפוליטיקה
קטגוריה:ספקטרום פוליטי
נקודות בצבעים

נקודות בצבעים (באנגלית: Polka Dot Shorts, בתרגום חופשי לעברית: מכנסיים קצרים מנוקדים) היא סדרת טלוויזיה קנדית לילדים של חברת "TVOntario" אשר שודרה בכל העולם בין השנים 1993- 2001. הסדרה מבוססת על הסדרה "Polka Dot Door" (בתרגום חופשי לעברית: דלת פולקה). הסדרה בוימה על ידי מיכאל מקנמרה ונוצרה, הופקה ונערכה על ידי ג'ד מקיי. 

הסדרה זכתה בשנת 2000 בפרס ג'מיני לתוכנית או סדרת הבוקר לילדים לפני גיל בית הספר הטובה ביותר. לסדרה יש כ-180 פרקים, ושפת המקור שלה היא אנגלית.

בישראל הסדרה שודרה בדיבוב לעברית בשנת 2000 בחינוכית. 

== תקציר העלילה ==
	

== הדמויות ==
* ג'ירי (באנגלית: Polkaroo) – בעל חיים ירוק דמוי קנגורו עם שיער צהוב, זנב פרוותי צהוב ארוך, נקודות אדומות וצהובות על הצוואר וחלוק מכוסה נקודות. הוא מופיע בכל פרק. הוא גר בבית קטן עם חיית המחמד שלו. הוא נהנה לשחק עם החברים שלו. לפעמים הוא מדבר בחרוזים. שמו הוא שילוב בין המלים polka dots "הדפס נקודות" לבין kangaroo "קנגורו".
* קיפודי (באנגלית: Bibble) – חיית המחמד של ג'ירי, שנראית כמו ראש מגבת צבעוני המכוסה בפומפונים. הוא אוהב לעשות מעשי קונדס, ולפעמים הוא מעצבן את האחרים.
* המפטי (באנגלית: Humpty) – ביצה גדולה ירוקה עם שיער ארגמני ואף לבן. הוא לובש חליפה צבעונית בצבע בורדו עם ורדים ורודים, עניבה עם האות H עליה, ומגפיים ירוקים. המפטי הוא שובב, אבל תמיד הוא עושה הכל בשביל לעזור לחבריו. אחיו הבכור של דמפטי.
* דמפטי (באנגלית: Dumpty) – אחיו הצעיר של המפטי. הוא בצבע חום עם אף בצבע כחול. הוא חובש כובע בצבע קרם עם האות D עליו, עניבת פרפר כחולה וחליפה כחולה עם פרחים. הוא הצעיר בחבורה, אוהב לעזור ורוצה להשתלב. לפעמים הוא מתעצבן על אחיו הבכור, המפטי, אבל אכפת לו ממנו מאוד. שמם שלו ושל אחיו הוא אזכור לדמותו של המפטי דמפטי.
* דובי (באנגלית: Bear) – דוב חום העונד עניבת פרפר ירוקה עם נקודות לבנות. יש לו חיבה גדולה לדבש, הוא מדבר במבטא יוקרתי ולפעמים הוא יכול להיות קצת מופגן.
* אדמונית (באנגלית: Marigold, בתרגום חופשי לעברית: ציפורני חתול) – בובה חביבה עם שיער דמויי חוט כתום בצמות. היא לובשת שמלה ירוקה עם פרחים עליה, ומכנסי פסים צהובים-לבנים. היא אוהבת גינון, והיא מגדלת צמחים רבים ושונים.

== השחקנים והמדבבים ==
במאי הדיבוב בעברית היה ניקו בר ומפיקת הדיבוב הייתה אורית יואלי סנה.
{| class="wikitable plainrowheaders" style="text-align:center;"
! |שם הדמות
!שם השחקן / השחקנית
!מדבב/ת באנגלית
! |מדבב/ת בעברית
|-
|ג'ירי
|
|אנדרו סביסטון
|עינת גליקסמן
|-
|קיפודי
|
|
|
|-
|המפטי
|
|טוני דניאלס
|איילת קורץ
|-
|דמפטי
|ברונלה בטיסטה
|ג'ולי למיוס
|גבי קרן
|-
|דובי
|
|בריאן מופט
|יובל סגל
|-
|אדמונית
|אליסה וולטון
|דבורה דראקפורד
|טלי אורן
|}

== קישורים חיצוניים ==

קטגוריה:תוכניות טלוויזיה בכיכובן של בובות
קטגוריה:סדרות טלוויזיה קנדיות לילדים
קטגוריה:הטלוויזיה החינוכית הישראלית - תוכניות רכש
קטגוריה:תוכניות טלוויזיה שעלו לשידור בשנות ה-1990
ATS 2500 GT

ATS 2500 GT היא מכונית ספורט בתצורת קופה מתוצרת יצרנית רכבי הספורט האיטלקית Automobili Turismo e Sport (A-T-S) אשר יוצרה בין השנים 1963–1965 בבולוניה, איטליה. "ATS 2500 GT" מוגדרת כמכונית על. החברה הוקמה על ידי פורשי פרארי קארלו קיטי וג'וטו ביזריני, אך לא זכתה להצלחה מסחרית ונסגרה תוך מספר שנים.

בשנת 2019 הסתיים תכנון של דגם מחודש "ATS GT" על בסיס מכונית מקלארן MP4-12C.

ליצרן היה דגם נוסף של מכונית "ATS" שהשתתפה במרוצי פורמולה 1 עונת 1963.

==דגמים==
* "GT".
* "GTS".
=="ATS 2500 GT"==
 
* יוצרו 12 יחידות.
* 2 דלתות.
* 2 נוסעים.
* מנוע מרכזי-אחורי.
* מנוע הנעה אחורית.
* מנוע קירור מים.
* 4 מאיידים תוצרת "Weber carburetor" .
* קיבולת מכל דלק - 68.2 ליטר.

== תמונות ==
<gallery mode="packed" heights="120">
קובץ:ATS 2500-GTS Rear-view.JPG | דגם "ATS 2500 GT" 
קובץ:ATS 2500 GT.jpg | דגם "ATS 2500 GT" 
קובץ: ATS 2500-GTS Front-view.JPG | דגם "ATS 2500 GT" 
קובץ:ATS 2000 rear - Flick - Concorso Italiano 2004.jpg | דגם "ATS 2500 GT" 
קובץ:1964 ATS 3000 GTS (14365605947).jpg | דגם "ATS 2500 GT", שנת 1964 
קובץ: ATS 2000 engine - Flick - Concorso Italiano 2004.jpg | דגם "ATS 2500 GT" - מבט למנוע המרכזי אחורי 
</gallery>

==קישורים חיצוניים==

==הערות שוליים==

קטגוריה:מכוניות על
קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1963
קטגוריה:כלי רכב איטלקיים
קטגוריה:מכוניות מנוע מרכזי
מרגרטה קלמנטינה, ארכידוכסית אוסטריה

מרגרטה קלמנטינה מריה, ארכידוכסית אוסטריה (בגרמנית: Margarethe Klementine Maria, Erzherzogin von Österreich, בהונגרית: Habsburg–Toscanai Margit Klementina Mária főhercegnő; 6 ביולי 1870 - 2 במאי 1955) הייתה ארכידוכסית אוסטרית, ואשתו של אלברט, נסיך טורן וטקסיס השמיני.

==ביוגרפיה==
מרגרטה קלמנטינה נולדה ב-6 ביולי 1870 באלצ'וט, ליוזף קרל, ארכידוכס אוסטריה, בנו של הארכידוכס יוזף, פלטין הונגריה שהיה בנו הצעיר של לאופולד השני, קיסר האימפריה הרומית הקדושה, וכיהן כמשנה למלך בהונגריה, ולקלוטילדה, נסיכת סקסוניה-קובורג-גותה, בתם של אוגוסט, נסיך סקסוניה-קובורג-גותה וקלמנטין, נסיכת אורליאן.

ב-15 ביולי 1890 התחתנה מרגרטה קלמנטינה בבודפשט עם אלברט, נסיך טורן וטקסיס השמיני, ממנו נולדו לה שמונה ילדים. בשנת 1952 מת בעלה אלברט, וב-2 במאי 1955 מתה מרגרטה קלמנטינה ברגנסבורג.

== משפחתה ==
ב-15 ביולי 1890 התחתנה מרגרטה קלמנטינה בבודפשט עם אלברט, נסיך טורן וטקסיס השמיני, ממנו נולדו לה שמונה ילדים:
* פרנץ יוזף, נסיך טורן וטקסיס התשיעי (1893–1971), התחתן עם איזבל מריה, נסיכת ברגנסה, בתו של מיגל, דוכס ברגנסה.
* יוזף אלברט, נסיך טורן וטקסיס (1895).
* קרל אוגוסט, נסיך טורן וטקסיס העשירי (1898–1982), התחתן עם מריה אנה, נסיכת ברגנסה, בתו של מיגל, דוכס ברגנסה.
* לודוויג פיליפ, נסיך טורן וטקסיס (1901–1933), התחתן עם אליזבת, נסיכת לוקסמבורג, בתו של וילהלם הרביעי, הדוכס הגדול של לוקסמבורג.
* מקס עמנואל, נסיך טורן וטקסיס (1902–1994).
* אליזבת הלנה, נסיכת טורן וטקסיס (1903–1976), התחתנה עם פרידריך כריסטיאן, מרקיז מייסן.
* רפאל ריינר, נסיך טורן וטקסיס (1906–1993), התחתן עם מרגרט, נסיכת טורן וטקסיס.
* פיליפ ארנסט, נסיך טורן וטקסיס (1908–1964), התחתן עם יולליה, נסיכת טורן וטקסיס.

== אילן יוחסין ==

==קישורים חיצוניים==

* 

==הערות שוליים==

קטגוריה:בית הבסבורג
קטגוריה:אוסטריות שנולדו ב-1870
קטגוריה:נפטרות ב-1952
ישיבת שערי תורה

ישיבת שערי תורה היא ישיבה גדולה חרדית כלל חסידית השוכנת בירושלים. בישיבה לומדים כ-220–270 בחורים, מתוכם כ-50–70 בחורים תושבי חו"ל. בראשות הישיבה עומד הרב יעקב ווייל.

==תולדות הישיבה==
הישיבה הוקמה בשנת התשס"ד 2004 על ידי הרב יחזקאל צבי יהודה (חצקל) מאירזון וגיסו הרב אברהם משה שארר בעקבות שינוי שיטת הלימוד בישיבות גור בהם שניהם לימדו עד השינוי. בהמשך סוכם כי הישיבה תהיה ישיבת המשך לישיבת שערי תורה הקטנה שבראשות הרב יעקב וויל שיעמוד גם בראשות הישיבה הגדולה. בשנותיה הראשונות התקיים בהיכל הישיבה גם כולל אברכים.
בישיבה לומדים כ-170 בחורים ישראליים לצד כ-60 בחורים תושבי חו"ל. בישיבה קיימת קבוצה גדולה של חסידי גור.

==צוות הישיבה==
ראש הישיבה (עד פטירתו) היה הרב יחזקאל מאירזון, אחיו של הרב מאיר משה מאירזון מאנטוורפן ומחותנו של הרב שאול אלתר. הרב מאירזון היה הסמכות אחרונה בכל נושא בישיבה וגם מימן את ההוצאות הכלכליות של הישיבה. מנהלה הגשמי של הישיבה הוא פרץ הרשנבוים. הרמי"ם הם: הרב אלעזר אשכנזי, הרב אברהם משה שארר, הרב מאיר מוסקוביץ'. המשגיח הוא הרב יעקב ישראל פלינטנשטיין.

צורת הלימוד בישיבה היא כפי המקובל בישיבות הכלל חסידיות. לימוד עיון בבוקר ולימוד בקיאות בסדרי הצהריים והערב. בסוף השבוע לא מתקיימים סדרים בישיבה ומרבית הבחורים חוזרים לבתיהם לשבת. צוות הישיבה אינו מרבה להתערב בחיי הבחורים. (הישיבה היא מהבודדות בציבור החסידי שאינן אוסרות החזקת טלפון סלולרי בשיעורים הגבוהים).
==קישורים חיצוניים==
*
*
*[https://www.guidestar.org.il/organization/580447654/documents הישיבה באתר גיידסטאר]

==הערות שוליים==

שערי תורה
שערי תורה
אלברכט, נסיך טורן וטקסיס השמיני

אלברכט, נסיך טורן וטקסיס השמיני (בגרמנית: Albrecht Maria Joseph VIII Fürst von Thurn und Taxis; 8 במאי 1867- 22 בינואר 1952) היה נסיך טורן וטקסיס השמיני מ-2 ביוני 1885 עד מותו ב-22 בינואר 1952.

== ביוגרפיה ==
אלברכט נולד ב-8 במאי 1867 ברגנסבורג, והיה בנם הצעיר של מקסימיליאן אנטון, נסיך הכתר של טורן וטקסיס והלנה, נסיכת בוואריה, בתם של מקסימיליאן יוזף, דוכס בבוואריה ולודוביקה, נסיכת בוואריה. אביו נפטר כשהיה בן פחות מחודשיים, והוא גדל אצל אמו.
אלברכט ואשתו מרגרטה קלמטינה
בשנת 1871 מת סבו של אלברט, מקסימיליאן קרל, נסיך טורן וטקסיס השישי, ואחיו הגדול מקסימיליאן מריה, נסיך טורן וטקסיס השביעי ירש את תאריו. מקסמיליאן נפטר ב-2 ביוני 1885, ואלברט ירש את תאריו, תוך שאמו שימשה כעוצרת עד יום הולדתו ה-21 בשנת 1888. ב-8 במאי 1889 הוא קיבל את התואר דוכס ורת ודונאשטאוף מלואיטפולד, הנסיך העוצר של בוואריה, וב-30 בנובמבר 1889 הוא קיבל את תואר אביר מסדר גיזת הזהב האוסטרי.

ב-22 בינואר 1952 מת אלברט ברגנסבורג, שם הוא נקבר עם אשתו בקפלת התפילה של מנזר סנט אמראם, ובנו פרנץ יוזף, נסיך טורן וטקסיס התשיעי ירש את תאריו.

==משפחתו==
ב-15 ביולי 1890 התחתן אלברכט בבודפשט עם מרגרטה קלמנטינה, ארכידוכסית אוסטריה, בתם של יוזף קרל, ארכידוכס אוסטריה וקלוטילדה, נסיכת סקסוניה-קובורג-גותה, ממנה נולדו לו שמונה ילדים:
* פרנץ יוזף, נסיך טורן וטקסיס התשיעי (1893–1971), התחתן עם איזבל מריה, נסיכת ברגנסה, בתו של מיגל, דוכס ברגנסה
* יוזף אלברט, נסיך טורן וטקסיס (1895)
* קרל אוגוסט, נסיך טורן וטקסיס העשירי (1898–1982), התחתן עם מריה אנה, נסיכת ברגנסה, בתו של מיגל, דוכס ברגנסה
* לודוויג פיליפ, נסיך טורן וטקסיס (1901–1933), התחתן עם אליזבת, נסיכת לוקסמבורג, בתו של וילהלם הרביעי, הדוכס הגדול של לוקסמבורג
* מקס עמנואל, נסיך טורן וטקסיס (1902–1994)
* אליזבת הלן, נסיכת טורן וטקסיס (1903–1976), התחתנה עם פרידריך כריסטיאן, מרקיז מייסן
* רפאל ריינר, נסיך טורן וטקסיס (1906–1993), התחתן עם מרגרט, נסיכת טורן וטקסיס
* פיליפ ארנסט, נסיך טורן וטקסיס (1908–1964), התחתן עם יולליה, נסיכת טורן וטקסיס

== אילן יוחסין ==

==קישורים חיצוניים==

* 

==הערות שוליים==

קטגוריה:אבירי מסדר גיזת הזהב
קטגוריה:גרמנים שנולדו ב-1867
קטגוריה:גרמנים שנפטרו ב-1952
קטגוריה:חברי הבית העליון של הלנדטאג של פרוסיה
מקסימיליאן אנטון, נסיך הכתר של טורן וטקסיס

מקסימיליאן אנטון, נסיך הכתר של טורן וטקסיס (בגרמנית: Maximilian Anton von Thurn und Taxis; 28 בספטמבר 1831 – 26 ביוני 1867) היה נסיך הכתר של טורן וטקסיס עד מותו בשנת 1867.

==ביוגרפיה==
מקסימיליאן אנטון נולד ב-28 בספטמבר 1831 ברגנסבורג, למקסימיליאן קרל, נסיך טורן וטקסיס השישי ולהברונית וילהלמינה פון דרנברג, בתם של ארנסט, ברון דרנברג והברונית וילהלמינה הנרייטה מקסימיליאנה פון גלאובורג.

ב-24 באוגוסט 1858 התחתן מקסימיליאן בטירת פוסנהופן עם הלנה, נסיכת בוואריה, בתם של מקסימיליאן יוזף, דוכס בבוואריה ולודוביקה, נסיכת בוואריה, ואחותה הבכורה של אליזבת, נסיכת בוואריה (לימים קיסרית אוסטריה), והיו להם ארבעה ילדים.

נישואיהם של מקסימיליאן והלנה לא התקיימו ללא קושי, שכן מקסימיליאן השני, מלך בוואריה סירב לאפשר לבת דודתו הראשונה להתחתן עם נסיך שאינו בן מלוכה. פרנץ יוזף הראשון, קיסר אוסטריה ואשתו אליזבת, נסיכת בוואריה התערבו לטובת הנישואין, והנישואין נערכו כמתוכנן. פרנץ יוזף נועד במקור להתחתן עם הלנה, אולם התאהב במקום זאת באחותה אליזבת, עמה התחתן לבסוף.

מקסימיליאן נפטר מאי ספיקת כליות או שיתוק ריאות ב-26 ביוני 1867, בגיל 35, ברגנסבורג, והוא נקבר בקפלת הקבורה במנזר סנט אמראם. בשל מותו המוקדם, בנו מקסימיליאן מריה הפך לנסיך הכתר של טורן וטקסיס, ולאחר מכן ירש את התואר והנחלות.

לודוויג השני, מלך בוואריה כתב במכתב אישי של תנחומים לאביו של מקסימיליאן, מקסימיליאן קרל: "אני מזדהה עם האובדן שלך והכאב העמוק שאתה חש, יחד עם כל משפחת טורן וטקסיס, בעקבות אובדן החיים מלאי התקוות".

== משפחתו ==
ב-24 באוגוסט 1858 התחתן מקסימיליאן בטירת פוסנהופן עם הלנה, נסיכת בוואריה, בתם של מקסימיליאן יוזף, דוכס בבוואריה ולודוביקה, נסיכת בוואריה, ואחותה הבכורה של אליזבת, נסיכת בוואריה (לימים קיסרית אוסטריה), והיו להם ארבעה ילדים:
* לואיזה, נסיכת טורן וטקסיס (1859–1948), נישאה לפרידריך, נסיך הוהנצולרן-זיגמרינגן
* אליזבת, נסיכת טורן וטקסיס (1860–1881), נישאה למיגל, דוכס ברגנסה
* מקסימיליאן מריה, הנסיך השביעי מטורן וטקסיס (1862–1885)
* אלברט, הנסיך השמיני מטורן וטקסיס (1867–1952), נישא למרגרטה קלמנטינה, ארכידוכסית אוסטריה

== אילן יוחסין ==

==קישורים חיצוניים==

* 

==הערות שוליים==

קטגוריה:יורשי עצר שלא זכו למלוך
קטגוריה:אבירי מסדר גיזת הזהב
קטגוריה:רגנסבורג: אישים
קטגוריה:ילידי 1831
קטגוריה:גרמנים שנפטרו ב-1867
NGC 4710

NGC 4710 היא גלקסיית עדשה בקבוצת הכוכבים שערות ברניקי, הנמצאת במרחק של כ-55 מיליון שנות אור ממערכת השמש ושייכת לצביר הבתולה. 

== היסטוריה ==
לגלקסיה בהירות נראית מדרגה 10.94 והיא התגלתה ב-21 במרץ 1784 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1786 תחת הציון II.95, כשהיא מתוארת כדי בהירה ומאורכת ביותר בכיוון קרוב לצפון-דרום. בנו, ג'ון הרשל, צפה בה גם כן והכניס אותה לקטלוג הערפיליות שפרסם בשנת 1833 תחת הציון 1441, כשהיא מתוארת כבהירה מאוד, מאורכת ביותר ועם מרכז בהיר. הוא הכניס את הגלקסיה גם לקטלוג הכללי של ערפיליות וצבירי כוכבים שפרסם בשנת 1864 תחת הציון GC 3240 ובשנת 1888 ג'ון דרייר הכניס אותה לקטלוג הכללי החדש, תחת הציון NGC 4710, כאשר היא מתוארת כבהירה למדי, די גדולה, מאורכת מאוד ומרכזה מתבהר בחדות ליצירת גרעין מובחן.

== תצפית ==
הגלקסיה נמצאת בחלקו הצפון-מזרחי של צביר הבתולה שגולש לתחומי קבוצת הכוכבים שערות ברניקי, כ-5.5 מעלות ממערב-דרום-מערב לכוכב α בשערות ברניקי וכ-5.2 מעלות מצפון-מערב לכוכב וינדמיאטריקס. כ-1.9 מעלות מצפון-מערב לה נמצאת NGC 4651, כ-3.5 מעלות ממערב לה נמצאת M91, כאשר כ-0.8 מעלה הלאה באותו הכיוון נמצאת M88 וכ-3.6 מעלות מדרום-מערב ל-NGC 4710 נמצאת M90. NGC 4689 ו-NGC 4654 נמצאות 1.5 ו-2.5 מעלות בהתאמה מדרום-דרום-מערב ל-NGC 4710 וכ-4 מעלות מדרום לה נמצאות NGC 4754 ו-NGC 4762, כולן גלקסיות השייכות גם כן לצביר הבתולה.

== תכונות ==
אורכה הזוויתי של NGC 4710 הוא כ-4.9 דקות קשת, שממרחקה שקול לקוטר של קרוב ל-80,000 שנות אור, כמעט ארבע חמישיות מהקוטר של שביל החלב, אך מכיוון שמישור הדיסקה של הגלקסיה כמעט משיק לקו הראייה אליה, רוחבה הזוויתי הוא רק כרבע מאורכה, מה שיוצר את צורתה המאורכת במיוחד. מסתה מוערכת בכ- מסות שמש, כ-5 אחוזים ממסת שביל החלב, כאשר כ-85% ממנה או כ- מסות שמש, היא מסת הכוכבים שבגלקסיה ובנוסף יש בה גם מימן אטומי, שכמותו מוערכת ב- מסות שמש ומימן מולקולרי שכמותו מוערכת בכ- מסות שמש, כך שבסך הכל כמות המימן החופשי בגלקסיה היא מעט פחות מ-2% ממסתה. למרות שכמות המימן החופשי אינה גדולה במיוחד, היא גדולה יותר מהכמות האופיינית לגלקסיות עדשה, ומאפשרת יצירת כוכבים חדשים בגלקסיה בקצב של כשישית מסת שמש בשנה, ובהתאם לכך אוכלוסיית הכוכבים בגלקסיה היא פחות זקנה ממה שאופייני לגלקסיות עדשה, כאשר הגיל הממוצע של כוכביה הוא כ-5.3 מיליארד שנים והמתכתיות שלהם היא כ-50% מהמתכתיות של השמש. בתמונות עם חשיפה ארוכה של הגלקסיה ניתן להבחין בשלוחות היוצאות מהתפיחה המרכזית של הגלקסיה ויוצרות צורת X, מבנה שככל הנראה קיים גם בשביל החלב.

==קישורים חיצוניים==

* 

==הערות שוליים==

קטגוריה:גלקסיות עדשה
קטגוריה:קבוצת הכוכבים שערות ברניקי
קטגוריה:צביר הבתולה
קטגוריה:הקטלוג הכללי החדש
יון סיגורדסון

יון סיגורדסון (באיסלנדית: Jón Sigurðsson; 17 ביוני 1811 - 7 בדצמבר 1879) היה מנהיג התנועה הלאומית האיסלנדית במאה ה-19 (באיסלנדית: Þjóðernishyggja או Föðurlandsást). מכונה "החוק של איסלנד, חרבה ומגנה" (Sómi Íslands, sverð þess og skjöldur).

== תולדות חייו ==
נולד בכפר קטן באזור הפיורדים המערביים של איסלנד (וסטפיורדס; Westfjords) והיה בנו של כומר. ב-1833 עבר לקופנהגן על מנת ללמוד היסטוריה באוניברסיטת קופנהגן, שם נחשף לכתבי היד של הסאגות האיסלנדיות, החל לחקור אותן והיה למומחה להן. בשנת 1845 שב לאיסלנד והחל לכהן כציר באלת'ינגי (הפרלמנט האיסלנדי, שפעל בחסות דנית) כנציג אזור איסאפיירד'ור. מבחינה פוליטית וכלכלית היה ליברל קלאסי והתרחק מהרומנטיקה של הלאומנות בסגנון הגרמני. הוא ביקש לקדם מודרניזציה, דמוקרטיזציה, זכויות אדם וקידמה כלכלית רציונליסטית. 

בעקבות אביב העמים של 1848 גיבשה דנמרק ב-1849 חוקה שהעניקה לאיסלנדים מספר זכויות. השלטון הדני ביקש שהאלת'ינגי האיסלנדי יאשרר את החוקה. אולם סיגורדסון הוביל תנועת סירוב, כיוון שהחוקה החדשה לא כללה אוטונומיה וזכויות אזרח מלאות לאיסלנדים. סיגורדסון וליברלים אחרים גיבשו הצעת החלטה חליפית שתהפוך את איסלנד למדינה עצמאית, כאשר יחסיה עם דנמרק יהיו במסגרת של אוניה פרסונלית (כלומר מערכת יחסים בין שתי ישויות הנחשבות למדינות שונות וריבוניות, אשר אותו האדם (מלך דנמרק) עומד בראשן, בעוד גבולותיהן, חוקיהן והאינטרסים שלהן נותרים שונים). ההצעה נידונה בכינוס לאומי מיוחד של הנציגים שהתכנס ב-1851 במטרה לאשרר את החוקה החדשה (Þjóðfundurinn 1851). מושל האי מטעם דנמרק הכריז על ההתכנסות כבלתי חוקית וביקש לפזרה. אז הוביל סיגורדסון את המתכנסים לקום ולהצהיר שהם מוחים על החלטת המושל ויתלוננו בפני המלך. מנקודה זו ועד הגדרת האוניה הפרסונלית בין איסלנד לדנמרק ב-1918, נותרה מצבה החוקתי של איסלנד לא פתור.

על אף היותו איש התנועה הלאומית האיסלנדית, חי סיגורדסון ופעל רוב זמנו בקופנהגן. את דבריו לעם האיסלנדי פרסם בכתב העת שייסד, Ný félagsrit (כתב עת לחברה חדשה), שראה אור מדי שנה בין 1841 ל-1873 במימונו של סיגורדסון, שהיה גם תורם התוכן העיקרי. מ-1851 כיהן כנשיא האגוד הספרותית האיסלנדית (Hið íslenska bókmenntafélag) ונשיא (יו"ר) האלת'ינגי ולפיכך זכה לכינוי "הנשיא יון" (Jón forseti).

== חייו האישיים ==
ב-1845 נשא לאשה את בת-דודו, אינגיביורג איינארדוטיר (Ingibjörg Einarsdóttir). לזוג לא היו ילדים, אך הם גידלו את אחד מאחייניהם שהתייתם כבן מאומץ. ביתם בקופנהגן היה פתוח לכל איסלנדי שביקר בעיר, כך נפוצה האמרה ש"כל האיסלנדים הם ילדיו של יון סיגורדסון".

== מורשתו ==
יום הולדתו נקבע כיום החג הלאומי של איסלנד. כאשר איסלנד הכריזה על יציאתה לעצמאות ב-1944 נעשה הדבר ב-17 ביוני, כך שיום העצמאות של איסלנד מתלכד עם יומו של יון סיגורדסון.

דמותו מתנוססת על שטר 500 קרונות ובעבר עיטרה את שטר 10 קרונות. 

בשנת 1967 העניקה עיריית קופנהגן את הבית בו התגוררו יון סיגורדסון ואשתו לממשלת איסלנד ומאד הבית, שנקרא Jónshús, הוא נכס של ממשלת איסלנד ומשמש כמרכז תרבות ומרכז אקדמי. 

== קישורים חיצוניים ==

* [https://www.hrafnseyri.is/um/jon_sigurdsson/ ביוגרפיה] באתר האוסף על שמו
* 
* 

קטגוריה:פוליטיקאים איסלנדים
קטגוריה:חברי האלת'ינגי
קטגוריה:ילידי 1811
קטגוריה:נפטרים ב-1879
בוב רוס

רוברט נורמן "בוב" רוס (באנגלית: Robert Norman "Bob" Ross; 29 באוקטובר 1942 – 4 ביולי 1995) היה צייר ומנחה טלוויזיה אמריקאי.

==ביוגרפיה==
רוס נולד בדייטונה ביץ' שבפלורידה. לפני שזכה לפרסום בינלאומי רב בזכות תוכנית הציור אותה הנחה, "The Joy of Painting" ("חדוות הציור", בתרגום חופשי), שירת רוס במשך 20 שנים בחיל האוויר האמריקני, כאשר במהלך תקופה זו היה מוצב בעיקר באלסקה - שם החל ללמד את עצמו לצייר, כך שלא הייתה לו הכשרה אמנותית פורמלית. הנוף של אלסקה ניכר ברבות מיצירותיו המאוחרת יותר בתוכנית. ההרים, האגמים וסצנות השלג הוזכרו לעיתים קרובות כחביבים במיוחד על רוס.

תוכניתו הייתה אחת מתוכניות האמנות הנצפות ביותר בהיסטוריה של הטלוויזיה האמריקאית. בסדרה נהג ללמד את צופיו לצייר תוך שימוש בשפה ייחודית ונעימה, כגון ציור של "עצים קטנים ושמחים", "עננים לפי הדמיון שלכם" ו"הרים קטנים ויפים". הוא האמין שלכל אדם יש כישרון אמנותי, ושכל אדם שיקדיש לכך חצי שעה מזמנו יכול לצייר נוף מרהיב אם רק יפעל לפי הוראותיו בתוכנית.

רוס השתמש בטכניקת הציור ציור אלה פרימה (Wet-on-wet) אשר כרוכה בשימוש בצבע רטוב על גבי צבע רטוב, ובאופן זה מורידים את תקופת ההמתנה בין הוספת כל שכבת צבע חדשה. על ידי שימוש בטכניקה זו, יחד עם שימוש במברשות בגודל אינץ' אחד או שני אינץ', הוא הדגים כיצד לצייר עצים, מים, עננים והרים בתוך שניות. לטענתו של רוס, בשיטת הציור שלו אין טעויות - רק "תאונות חיוביות" שניתן לגרום להן לעבוד היטב בסופו של דבר בכל ציור.

מאוחר יותר הוא הרחיב את התוכנית שלו לעסק המרוויח מיליוני דולרים אשר כלל ספרי לימוד, סט צבעים, מברשות, וקורסים בהם ניתן היה ללמוד לצייר בשיטת בוב רוס.

הסדרה שודרה במקור במשך 11 שנים, מ-1982 עד 1993. היא שודרה לאורך השנים במדינות רבות ברחבי העולם.

ציוריו המהירים והמתודולוגיים של רוס זכו לביקורת על ידי אמנים ומבקרי אמנות שונים, שקראו לסגנונו מלאכותי ונטול פירוט - הם מצביעים על כך שהוא משתמש במגוון מוגבל של טכניקות פשטניות מדי, וכי רבים מהנופים שהוא צייר לא מתבססים על נופים או צמחייה שקיימים בפועל בעולם הטבע. המעריצים של התוכנית הצביעו על כך שהוא סייע לאנשים רבים ברחבי העולם לגרום לציור להיות יותר נגיש עבורם, וכי יש לקחת זאת בחשבון כאשר בוחנים את גוף העבודה וההשפעה של רוס.

לרוס בן יחיד, רוברט סטפן "סטיב", מאשתו הראשונה ויויאן רידג', ממנה התגרש בשנת 1977. בנו צייר גם כן, והופיע מספר פעמים בתוכניתו של אביו. אשתו השנייה, ג'יין, נפטרה ממחלת הסרטן בשנת 1992. לזוג לא היו ילדים. בשנת 1995 נשא לאשה את זוגתו השלישית, לינדה בראון. חודשיים לאחר הנישואין, נפטר רוס מסרטן הלימפומה.

רוס היה קנאי לפרטיותו. ראיונות בודדים עם מעגל חבריו הקרובים ומשפחתו ניתן למצוא בסרט התיעודי של רשת PBS משנת 2011, "Bob Ross: The Happy Painter". מותג בוב רוס בע"מ מוגן כקניין רוחני.

==קישורים חיצוניים==

* 
* 

* 
* 
* 

==הערות שוליים==

קטגוריה:מורים לאמנות
קטגוריה:ציירים אמריקאים
קטגוריה:מנחי טלוויזיה אמריקאים
קטגוריה:אמריקאים שנולדו ב-1942
קטגוריה:אמריקאים שנפטרו ב-1995
Cryin'

Cryin היא בלדת רוק שבוצעה על ידי להקת הרוק הכבד אירוסמית'. עם יציאתו נכנס השיר אל המקום השלישי בשוודיה.

==רקע==
השיר יצא כסינגל ביוני 1993, שנכלל באלבום האולפן ה-11 של הלהקה "Get a Grip". הוא נכתב על ידי סטיבן טיילר וג'ו פרי חברי הלהקה בשיתוף עם המוזיקאי טיילור רודס. הסינגל הגיע למקום ה-12 במצע הבילבורד הוט 100 ולמקום ה-17 במצעד הסינגלים הבריטי. השיר היה למצליח ביותר של הלהקה באירופה. בארצות הברית הגיעו מכירות השיר לזהב, לאחר מכירת 600,000 עותקים של הסינגל.

==וידאו קליפ==
הוידאו קליפ לשיר בוים על ידי מרטי קולנר. בקליפ השתתפו אליסיה סילברסטון, סטיבן דורף וג'וש הולווי. בעקבות השתתפותה בקליפ עלתה סילברסטון לתודעת הציבור והשתתפה לאחר מכן בשני וידאו קליפים נוספים של הלהקה.
בקליפ נראים לסירוגין חברי הלהקה וסילברסטון המגלמת נערה.

הקליפ זכה להצלחה רבה בערוץ MTV, היה לאחד המבוקשים ביותר, וזיכה את הלהקה במספר פרסי וידאו קליפים של MTV בהם פרס וידאו קליפ של השנה, ובחירת הצופים.

==קישורים חיצוניים==

* [https://www.azlyrics.com/lyrics/aerosmith/cryin.html מילות השיר], באתר AZLyrics

==הערות שוליים==

קטגוריה:שירי 1993
קטגוריה:שירי אירוסמית'
קטגוריה:שירים באנגלית
קטגוריה:שירים על בכי
קטגוריה:בלדות רוק
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון במצעד הרוק המיינסטרימי
קטגוריה:זוכי פרס הווידאו קליפים של MTV לקליפ השנה
קטגוריה:סינגלים בהוצאת גפן רקורדס
מעיין פרילוק

מעיין פרילוק (נולדה ב-4 ביוני 1981) היא עיתונאית ישראלית, שעסקה בענייני חדשנות ושימשה ככתבת הצרכנות והטכנולוגיה של קשת 12. כיום פרילוק משמשת ככתבת ערוץ הכלכלה.

==ביוגרפיה==
פרילוק נולדה בחיפה ולמדה במגמה ריאלית בתיכון אליאנס. היא בתו של יעקב פרילוק, בעלים ומנכ"ל משותף של רשת "KSP מחשבים". את שירותה הצבאי עשתה בדובר צה"ל.

עם סיום שירותה הצבאי, התקבלה ללימודי משחק בבית הספר לאומניות הבמה "בית צבי". כעבור כשנה וחצי פרשה מ"בית צבי" והתקבלה ללימודי כלכלה ומינהל עסקים באוניברסיטת תל אביב. תוך כדי לימודיה החלה לעבוד בתוכניות "הזירה הכלכלית" ו"תיק שיווק", ששודרו במקביל בטלוויזיה החינוכית ובערוץ 2.

בשנה האחרונה ללימודיה, התקבלה לתוכנית מצטיינים של קרן מילקן והחלה לעבוד בייעוץ כלכלי עבור משה כחלון שהיה חבר הכנסת מטעם מפלגת הליכוד. המחקר המרכזי בו עסקה כעמיתת הקרן, התמקד בשקיפות בעמלות הבנקים. בד בבד עברה לשמש כתבת לענייני כלכלה וצרכנות ב"חדשות הוט" באזור ירושלים.

בשנים 2008–2010 שימשה ככתבת כלכלה בערוץ הכנסת והגישה את פינות הכנסת בתוכניות הבוקר של קשת בהנחיית טלי מורנו ודן שילון.

בשנת 2011 עברה לערוץ 10 והחלה את דרכה ככתבת טכנולוגיה וחדשנות בתוכנית "לילה כלכלי", ובהמשך הגישה בה את הפינה "סטארט אפ ניישן".

בתחילת דרכה בערוץ עבדה פרילוק במקביל במהדורה המרכזית ובהמשך עברה לתוכניות אחרות, ביניהן "הכל כלול" בהנחיית סיון כהן.

בשנת 2017, עת הוחלט על סיום שידורה של התוכנית "לילה כלכלי", עברה פרילוק ל"קשת 12" והחלה לסקר שם את תחום החדשנות, הצרכנות והרשתות החברתיות בתוכניות "חדשות האוכל", "חי בלילה", ובתוכניות הבוקר בערוץ.

תוך כדי עבודתה בתקשורת, הקימה פרילוק את "Priluk Apartments" - מיזם להשכרת דירות לתיירים לתקופות קצרות, אותו היא מנהלת בשיתוף עם אחותה.

בשנת 2018 הקימה פרילוק את פרויקט "ארוחה מהעתיד", שבמסגרתו היא מרצה בנושא טכנולוגיות מזון. ובשנת 2022 הקימה את סוכנות השיווק ג(ו)רילה. <ref></ref>

פרילוק נשואה לאביחי שכטר, מנהל הפיתוח העסקי של KSP מחשבים, שבבעלות אביה. לזוג שלושה ילדים.

ב–31 ביולי 2024, פרילוק הצטרפה לערוץ הכלכלה בתור כתבת.<ref></ref>

==קישורים חיצוניים==

* 

==הערות שוליים==

קטגוריה:יזמות ישראליות
קטגוריה:יזמים ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:סגל קשת
קטגוריה:ערוץ עשר: שדרניות, שחקניות ומנחות
קטגוריה:בוגרות בית הספר אליאנס (חיפה)
קטגוריה:בוגרי בית הספר אליאנס (חיפה)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:חיילות דובר צה"ל
קטגוריה:חיילי דובר צה"ל
קטגוריה:ישראליות שנולדו ב-1981
קטגוריה:ישראלים שנולדו ב-1981
אליזבת הלנה, נסיכת טורן וטקסיס

אליזבת הלנה, נסיכת טורן וטקסיס (בגרמנית: Elisabeth Helene Markgräfin von Thurn und Taxis; 15 בדצמבר 1903 - 22 באוקטובר 1976) הייתה בתו של אלברכט, נסיך טורן וטקסיס השמיני ואשתו של פרידריך כריסטיאן, מרקיז מייסן.

==ביוגרפיה==
אליזבת הלנה נולדה ב-15 בדצמבר 1903 ברגנסבורג, לאלברכט, נסיך טורן וטקסיס השמיני ולמרגרטה קלמנטינה, ארכידוכסית אוסטריה, בתם של יוזף קרל, ארכידוכס אוסטריה וקלוטילדה, נסיכת סקסוניה-קובורג-גותה.

ב-16 ביוני 1923 התחתנה אליזבת הלנה עם פרידריך כריסטיאן, מרקיז מייסן, ממנו נולדו לה 5 ילדים. בשנת 1961 מת בעלה פרידריך כריסטיאן, וב-22 באוקטובר 1976 מתה אליזבת הלנה במינכן.

== משפחתה ==
ב-16 ביוני 1923 התחתנה אליזבת הלנה עם פרידריך כריסטיאן, מרקיז מייסן, ממנו נולדו לה 5 ילדים:
* מריה עמנואל, מרקיז מייסן (1926–2012), התחתן עם אנסטסיה, נסיכת אנהלט.
* מריה יוזפה, נסיכת סקסוניה (1928–2018).
* אנה, נסיכת סקסוניה (1929–2012), התחתנה עם רוברטו דה אפיף
* אלברט, מרקיז מייסן (1934–2012), התחתן עם אלמיירה הנקה.
* מתילדה, נסיכת סקסוניה (1936–2018), התחתנה עם יוהנס היינריך, נסיך סקסוניה-קובורג-גותה.

== אילן יוחסין ==

==קישורים חיצוניים==

* 

==הערות שוליים==

קטגוריה:גרמניות שנולדו ב-1903
קטגוריה:גרמנים שנולדו ב-1903
קטגוריה:גרמניות שנפטרו ב-1976
קטגוריה:גרמנים שנפטרו ב-1976
אולף נורדהגן

אולף נורדהגן (בנורווגית: Olaf Nordhagen; 16 במרץ 1883 – 6 בנובמבר 1925) היה אדריכל נורווגי שהתמחה בעיקר בבנייני כנסיות.

== ביוגרפיה ועבודתו ==
אולף נורדהגן נולד באוסלו למשפחת צייר יוהאן נורדהגן. הוא למד בבית הספר הטכני באוסלו ולאחר קבלת ניסיון של מספר שנים עבר לקופנהגן להמשך לימודים באקדמיה לאמנויות. אולף נורדהגן חזר לעיר הולדותו בשנת 1906 והתחיל לתכנן בניינים חדשים. הפרויקט הראשון הגדול שלו היה בניין הספרייה הציבורית של ברגן. הוא בנה אותו בסגנון אר נובו ועל פרויקט זה הוא זכה בפרס.

בהמשך הוא תכנן מספר בנייני תחנות כוח וכנסיות. בשנת 1907 הוא זכה בתחרות לניהול המשך בנייה מחדש של קתדרלת נידארוס. זה היה הפרויקט העיקרי בו הוא עסק עד לשנת 1925.

==קישורים חיצוניים==

קטגוריה:אדריכלים נורווגים
קטגוריה:נורווגים שנולדו ב-1883
קטגוריה:נורווגים שנפטרו ב-1925